stanford-oval/wikipedia huggingface dataset:
יחסי אוסטרליה–קמרון

| יחסי אוסטרליה–קמרון |
| --- | --- |
אוסטרליה: קמרון


אוסטרליה: קמרון
שטח (בקילומטר רבוע)
7,741,228: 475,440
אוכלוסייה
26,778,707: 29,312,374
תמ"ג (במיליוני דולרים)
1,723,827: 47,946
תמ"ג לנפש (בדולרים)
64,373: 1,636
משטר
מונרכיה חוקתית פדרלית: רפובליקה

יחסי אוסטרליה–קמרון הם יחסי החוץ בין אוסטרליה וקמרון. שתי המדינות הן חברות בחבר העמים הבריטי.
סקירה כללית

היחסים הדיפלומטיים בין המדינות כוננו ב-2 במרץ 2002. עד לשנת 2020 ממשלת אוסטרליה העניקה מלגות ל-134 קמרונים ללמוד באוסטרליה, בעיקר בתחום הכריה, אך גם בתחום הבריאות. לשתי המדינות קשרי סחר צנועים. בשנת 2019–2020 סך סחר הסחורות עמד על 1.3 מיליון דולר אוסטרלי.
נציגויות דיפלומטיות

קמרון מיוצגת באוסטרליה באמצעות הנציבות העליונה שלה בטוקיו, יפן, ובנוסף מחזיקה קונסוליית כבוד בסידני.
אוסטרליה מיוצגת בקמרון באמצעות הנציבות העליונה שלה באבוג'ה, ניגריה, ובנוסף מחזיקה קונסוליית כבוד ביאונדה.
יחסי אוסטרליה–קירגיזסטן

| יחסי אוסטרליה–קירגיזסטן |
| --- | --- |
אוסטרליה: קירגיזסטן


אוסטרליה: קירגיזסטן
שטח (בקילומטר רבוע)
7,741,228: 199,951
אוכלוסייה
26,778,707: 7,213,335
תמ"ג (במיליוני דולרים)
1,723,827: 13,988
תמ"ג לנפש (בדולרים)
64,373: 1,939
משטר
מונרכיה חוקתית פדרלית: רפובליקה

יחסי אוסטרליה–קירגיזסטן הם יחסי החוץ בין הקהילייה של אוסטרליה לרפובליקה הקירגיזית.
סקירה כללית

שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של קירגיזסטן בעקבות קריסת ברית המועצות.
נציגויות דיפלומטיות

אוסטרליה מיוצגת בקירגיזסטן על ידי הנציב העליון שלה במוסקבה, רוסיה.
קירגיזסטן מיוצגת באוסטרליה באמצעות שגרירותה בטוקיו, יפן.
טריין

| --- | --- |

להקת טריין בהופעה, ינואר 2011
 מקום הקמה:  סן פרנסיסקו 
 מוקד פעילות:  סן פרנסיסקו, קליפורניה, ארצות הברית
 תקופת הפעילות:  מ-1993
 סוגה:  פופ רוק
 חברת תקליטים:  קולומביה רקורדס, אטלנטיק רקורדס 
 savemesanfrancisco.com
 פרופיל ב-IMDb
 חברים
 פטריק מונהן ג'ימי סטפורד ג'רי בקר הקטור מלדונאדו דרו שואלס
 חברים לשעבר
 רוב הוצ'קיס צ'ארלי קולין ברנדון בוש ג'וני קולט סקוט אנדרווד
 
טריין (באנגלית: Train – רכבת) היא להקת פופ רוק אמריקאית מסן פרנסיסקו שבקליפורניה. הלהקה הוקמה בשנת 1993. חברי הלהקה הנוכחיים הם פטריק מונהן (סולן), ג'ימי סטפורד (גיטרה וקולות ליווי) וסקוט אנדרווד (תופים וכלי הקשה).
הלהקה הוקמה בשנת 1994, ומאז הוציאה שישה אלבומי אולפן: Train, אלבום הבכורה, יצא לאור בשנת 1998. Drops of Jupiter, האלבום השני של הלהקה שיצא לאור בשנת 2001. My Private Nation, יצא לאור בשנת 2003. בשנת 2006 יצא האלבום הרביעי של הלהקה, For Me, It's You. האלבום החמישי של הלהקה, Save Me, San Francisco, יצא לאור בשנת 2009 וכלל את הסינגל המצליח ביותר של הלהקה, Hey, Soul Sister. בשנת 2012 יצא לאור האלבום השישי של הלהקה, California 37.
היסטוריה > 1998-2000: Train

אלבום הבכורה של הלהקה הנושא את שמה, Train, יצא לאור ב-24 בפברואר 1998. מן האלבום יצאו שלושה סינגלים: Free, שיצא לאור בשנת 1998. הסינגל השני, Meet Virginia, יצא לאור במאי 1999 ומוקם במקום ה-20 במצעד בילבורד הוט 100 האמריקאי. הסינגל השלישי מן האלבום, I Am, יצא לאור בשנת 2000. האלבום זכה להצלחה רבה והגיע למעמד אלבום פלטינה בארצות הברית.
היסטוריה > 2001-2002: Drops of Jupiter

ב-20 בפברואר 2001 יצא לאור הסינגל הראשון מאלבום האולפן השני של הלהקה, Drops of Jupiter (Tell Me)‎. השיר זכה להצלחה רבה. השיר זכה בפרס גראמי לשיר הרוק הטוב ביותר, הגיע למקום הרביעי במצעד הבילבורד הוט 100 ונשאר במצעד מעל לשנה. בנוסף הגיע השיר למקום הראשון במצעד המבוגרים של בילבורד. האלבום השני של הלהקה, Drops of Jupiter, יצא לאור ב-27 במרץ 2001. האלבום הגיע למעמד של פלטינה כפולה בארצות הברית ובקנדה. הסינגל השני מן האלבום, She's on Fire יצא לאור באוקטובר 2001. בשנת 2002 יצא לאור הסינגל השלישי והאחרון מן האלבום, Something More.
האלבום מוקם במקום השישי במצעד האלבומים האמריקאי בילבורד 200 ובמקום השמיני במצעד האלבומים הבריטי.
היסטוריה > 2003-2005: My Private Nation

האלבום השלישי של הלהקה, My Private Nation, יצא לאור ב-3 ביוני 2003. האלבום דורג במקום השישי במצעד האלבומים האמריקאי בילבורד 200. הסינגל הראשון מהאלבום, Calling All Angels, יצא לאור ב-17 ביוני 2003 ודורג במקום ה-19 במצעד הבילבורד הוט 100 ובמקום הראשון במצעד המבוגרים של בילבורד. הסינגל השני מהאלבום, When I Look to the Sky, יצא לאור בשנת 2004 והגיע למקום ה-74 במצעד בילבורד הוט 100. השיר שימש בטריילר לסרט "Jersey Girl" בשנת 2004. בסיסט הלהקה, צ'ארלי קולין, עזב את הלהקה באוקטובר 2003. בשנת 2004 הופיע בסרט "ספיידרמן 2" שיר של הלהקה שלא נכלל באלבומם, Ordinary. בשנת 2007 הופיע שוב השיר בסדרה "Heroes" שמשודרת ב-NBC. הסינגל השלישי מהאלבום, Get to Me, יצא לאור בשנת 2005 ודורג במקום השישי במצעד המבוגרים של בילבורד. האלבום הגיע למעמד פלטינה בארצות הברית.
היסטוריה > 2005-2009: For Me, It's You

ב-15 בנובמבר 2005 יצא לאור הסינגל הראשון מאלבום האולפן הרביעי של הלהקה, Cab. האלבום הרביעי של הלהקה, For Me, It's You, יצא לאור ב-31 בינואר 2006. האלבום הגיע למקום העשירי במצעד האלבומים בילבורד 200. הסינגל השני מן האלבום, Give Myself to You, יצא לאור בשנת 2006 והגיע למקום ה-34 במצעד המבוגרים של בילבורד. באותה השנה יצא גם הסינגל השלישי והאחרון מן האלבום, Am I Reaching You Now.
בשנת 2006 יצאה הלהקה להפסקה זמנית של שלוש שנים. בזמן ההפסקה הוציא סולן הלהקה פטריק מונהאן אלבום בשם Last of Seven. האלבום יצא לאור ב-18 בספטמבר 2007.
היסטוריה > 2009-2011: Save Me, San Francisco

ב-11 באוגוסט 2009 הוציאה הלהקה את הסינגל Hey, Soul Sister. השיר היה לסינגל הראשון מאלבום האולפן החמישי של הלהקה ולסינגל הראשון שהוציאה מאז יציאתה להפסקה של שלוש שנים. הסינגל זכה להצלחה רבה והיה לסינגל המצליח ביותר של הלהקה. השיר זכה בפרס גראמי, הגיע למקום השלישי במצעד הסינגלים בילבורד הוט 100 ולמקום הראשון ראשון במצעד המבוגרים של הבילבורד. השיר היה לסינגל הנמכר ביותר בשנת 2010 ב-iTunes. השיר מכר מעל ל-5.9 מיליון עותקים והגיע למעמד של 5 פלטינות בארצות הברית. האלבום החמישי של הלהקה, Save Me, San Francisco, יצא לאור ב-27 באוקטובר 2009. הסינגל השני מן האלבום יצא לאור ב-22 ביוני 2010. ב-25 באוקטובר 2010 יצא לאור הסינגל השלישי מן האלבום, Marry Me. הסינגל הרביעי מהאלבום, Shake Up Christmas, יצא לאור ב-30 בנובמבר 2010. ב-25 באפריל 2011 יצא לאור הסינגל החמישי והאחרון מהאלבום הנושא את שמו, Save Me, San Francisco.
היסטוריה > 2012-2013: California 37

פרק זה לוקה בחסר. אנא תרמו לוויקיפדיה ו.
אחד משירי טריין באלבום זה הוא drive by
היסטוריה > 2014-הווה: Bulletproof Picasso

פרק זה לוקה בחסר. אנא תרמו לוויקיפדיה ו.
הערות שוליים

↑  מתן אברמוביץ', עכבר העיר אונליין, מהו השיר הנמכר ביותר ב- "iTunes" בשנת 2010?, באתר הארץ, 13 בדצמבר 2010
| טריין |
| --- | --- | --- |
| פטריק מונהן • סקוט אנדרווד • ג'ימי סטפורד | פטריק מונהן • סקוט אנדרווד • ג'ימי סטפורד |  |
| אלבומי אולפן | Train • Drops of Jupiter • My Private Nation • For Me, It's You • Save Me, San Francisco • California 37 |  |
| מיני אלבומים | Live from Fantasy Studios • One and a Half • Live in Atlanta • Get to Me |  |
| אלבומי לייב | Alive at Last |  |
| אלבומי וידאו | Midnight Moon • She's on Fire |  |
| טריין - סינגלים |
| --- | --- | --- |
| Train | Free • Meet Virginia • I Am |  |
| Drops of Jupiter | Drops of Jupiter (Tell Me) • Something More • She's on Fire |  |
| My Private Nation | Calling All Angels • When I Look to the Sky • Get to Me |  |
| For Me, It's You | Cab • Give Myself to You • Am I Reaching You Now |  |
| Save Me, San Francisco | Hey, Soul Sister • If It's Love • Marry Me • Shake Up Christmas • Save Me, San Francisco |  |
| California 37 | Drive By • 50 Ways to Say Goodbye • Bruises • Mermaid |  |
| סינגלים נוספים | Ramble On • Ordinary |  |
| --- | --- |
בקרת זהויות :  BIBSYS: 13005164  BnF: cb140423403 (data)  GND: 320387232  ISNI: 0000 0001 0768 0668  LCCN: no00009940  MusicBrainz: bfd5aec5-62a2-4560-a316-7c46c17babda  NKC: xx0115412  RERO: 02-A027569336  VIAF: 312651141   WorldCat (עם VIAF): 312651141
חיוב מזונות

בהלכה, חיוב המזונות שחייב הבעל לאשה הוא חיוב מהתורה או מדרבנן, כחלק מחובות שאר כסות ועונה. הבעל מחויב לפרנס את אשתו במשך כל שנות נישואיהם, ואף לאחר מותו עד למות האשה. אין כל חיוב לזונה במקרה של גירושין אם כי חכמים ראו בכך מידה טובה. תמורת חיוב המזונות, מקבל הבעל את זכות מעשי ידיה ולפיו יש שבע מלאכות שהאשה חיב לעשות לבעלה.
מקור החיוב

על פי רש"י, אונקלוס, אבן עזרא ועוד מפרשים שחובה זו היא  מהתורה, מן הפסוק שארה כסותה ועונתה לא יגרע. על פי פירושם, המלה שארה הכוונה מאכלה. וכך פוסק הרמב"ם להלכה, אך על פי הרמב"ן, שמפרש "שארה" - כקרבת בשר ו"כסות" - ככסות מיטתה, חיוב מזונות הוא מדרבנן ואינו מוזכר בפסוק.
גדריו

חז"ל תיקנו את חיובי האשה כמעין "תשלום" על חיובי הבעל,  "מעשה ידי האשה כנגד מזונותיה, ופדיונה כנגד אכילת פירות נכסיה, וקבורתה כנגד ירושתו לכתובתה". ולכן לאישה יש זכות לוותר על מחויבות מסוימת שלה כנגד ביטול התחייבות הבעל. לפיכך היא יכולה לומר  "איני ניזונת ואיני עושה" ולהתפרנס ממעשי ידיה, אבל זכות זו אינה שמורה לבעל, שאינו יכול לומר "איני זנך ואיני נוטל כלום ממעשה ידייך...שמא לא יספיק לה מעשה ידיה במזונותיה.". חיוב המזונות מותנה בכתובה בפירוש - "ואת תהא יתבא בביתי ומתזנא מנכסי" (=את תשבי בביתי ותהי נזונת מנכסי) כלומר שחייב לספק לה מגורים, ואף מזון כל זמן שנמצאת עמו בביתו. חיוב המזונות תקף גם אם אינה יושבת בביתו - לאחר מותו, מכיוון שאינו מוגדר כבית.
שיעור המזונות

הרמב"ם דן בכמותם ואיכותם של המזונות שהאיש חייב לספק לאשתו, וקובע כלל מנחה בעניין ש"הכול לפי עושרו" של האדם - כלומר שעל המזונות להיות ביחס ישיר לעושרו של האדם, אפילו "כמה תבשילי בשר בכל יום", במקרה שמדובר באדם אמיד במיוחד. הוא קובע דרישות מינימום לעניים, לגבי מספר הארוחות והיקפן. במידה והאדם הגיע למצב שאינו יכול לתת לה אפילו לחם, בית דין כופה עליו לגרש אותה.
למרות שחיוב המזונות הוא חיוב ממוני בלבד, ישנה גם חובה הלכתית לגבר לסעוד יחד עם אשתו, לכל הפחות את סעודות השבת.
תחילת החיוב

בזמן שבו האשה מאורסת, לאחר הקידושין, אך אינה נשואה עדיין לבעל לא חל עדיין חיוב המזונות. רק לאחר שכבר בא זמן הנישואין שקבעו ביניהם, ולא נשאו מחמת הבעל, חייב הבעל לזונה. במקרה שהאשה חלתה, אנו מניחים שהבעל אשם בדבר ומזלו גרם, כי האשה היא שדהו של הבעל ו"נתסחפה שדהו" - כמו שחפץ של בן אדם שנגרם לו נזק אנו מניחים שלא מדובר בקשר לחפץ אלא במזל של בעליו.
הלכות שונות > תפיסה על מטלטלין לצורך הכתובה

לפי פסקו של רבי אלעזר מועלת תפיסה על  המטלטלין לצורך גביית המזונות מהמטלטלין (למרות שחיוב המזונות נגבה רק מקרקעות). הסיבה לכך היא מכיוון שלא ניתן לגבות מנכסים משועבדים לצורך המזונות, כך שאם כל הנכסים היו מכורים בחיי הבעל לא יכולה האשה לגבות יותר מזונות לצורכי חייה, ולכן תיקנו חז"ל שאם הגיעו לידה מטלטלין מנכסי הבעל המת מועלת התפיסה והיא יכולה לגבות מהן.
הלכות שונות > שהתה שניים ושלוש שנים

אלמנה ששהתה שניים או שלוש שנים ולא תבעה מזונות באותן שנים, איבדה את זכותה לגבות מזונות עבור זמן זה, אם מדובר באשה ענייה שאין להניח שהכסף לא היה דחוף לה ובינתיים קנתה מכספה, אך אשה עשירה, אנו מניחים שלא היה דחוף לה הכסף מיידית מכיוון שיש לה את היכולת הכספית לקנות מזונותה מכספה, ודחתה את תביעת המזונות לזמן פנוי. כמו כן, אשה צנועה שאין דרכה לבוא לבית דין, גם אם לא תבעה את המזונות מעולם אין בכך כל מחילה, שכן אנו מניחים שהיא מחמת צניעותה לא רצתה או התביישה לתבוע את היתומים בבית הדין על דמי המזונות. גם במקרה שאנו מניחים שהיא מחלה, המחילה היא רק למפרע ולא להבא.
הלכות שונות > מיהו המוחזק

בגדר חיוב מזונות זה הסתפק רבי יוחנן כיצד הייתה תקנת חז"ל: האם התקנה היא שכל הנכסים בחזקת האלמנה חוץ מהנכסים שאינם דרושים למזונות, כך שהנכסים בחזקת האלמנה ועל היתומים להביא ראיה במקרה של ספק שלא קיבלה את המזונות על הזמן שעבר, או שמא הנכסים בחזקת היתומים ועל האלמנה להביא ראיה על המזונות מדין המוציא מחבירו עליו הראיה. לבסוף הובאה בתלמוד משנה שמסר לוי, כי אלמנה כל זמן שלא נשאת - הנכסים בחזקתה ועל היתומים להביא ראיה, ורק אם נשאת הנכסים בחזקת היתומים ואז במקרה של ספק על האלמנה להביא ראיה.
הלכות שונות > סוג האלמנה

חיוב המזונות לאשה הוא רק אם נתאלמנה מהנישואין (ההכנסה לבית הבעל בימינו) שאז כבר חל חיוב המזונות, (אם נתאלמנה מהאירוסין שהם קידושין בימינו מקבלת כתובה אך לא מזונות). בשונה מחיוב הכתובה שעליו קיימת מחלוקת תנאית האם יש לאלמנה כוח משפטי למכור אותן לצורכי המזונות ללא כח בית דין, קיימת הסכמה כי האלמנה מן הנישואין, שמוכרת לצורכי אוכל - צורך בסיסי ודחוף, מותר לה למכור אפילו שלא בבית דין.
סיום החיוב לאחר מות הבעל

יש הסבורים, שחיוב המזונות תקף רק כל זמן שהיא מסרבת להנשא מחמתו אך אם הסכימה להנשא אין לה מזונות. דעה אחרת אומרת, כפי שמסר רב ענן בשם רבו שמואל אפילו אם הציעו לה שידוך וסירבה, בנימוק שאין מדובר בשידוך מתאים או די מכובד, איבדה את מזונותיה מכיוון שגילתה דעתה שאינה מסרבת להנשא מחמת כבוד בעלה, אך אם הנימוק לסירוב היה כבוד בעלה, לא פקעה זכותה לאכול מזונות על חשבון נכסי בעלה. נחלקו רב יוסף ורב חסדא אם זינתה האשה, האם נחשב כגילוי דעת שאינה חוששת עוד לכבוד בעלה ולא זה הסיבה שמסרבת להנשא, או שמא אנו אומרים שמדובר היה בתקיפת היצר באופן זמני אך לא בהחלטה, לפי רב חסדא גם זנות הוא גילוי דעת שאין לאשה מזונות ואילו רב יוסף סובר שרק אשה שמגלה בדעתה בפירוש שאינה מסרבת להנשא, למשל אם "כיחלה ופירכסה" - ייפתה את עצמה ומרחה על עצמה תכשירי ייפוי, שזה הוא גילוי דעת מצידה שמצפה לשידוכים. להלכה לא נפסק ככל דעות אלו, אלא רק אם תבעה את כתובתה בבית הדין אין לה מזונות. כמו כן אם מכרה את כתובתה או משכנה אותה אין לה מזונות.
סיום החיוב לאחר מות הבעל > מכרה מקצת נכסים

נחלקו התנאים במקרה שמכרה נכסים לצורכי חלק מסכום הכתובה, האם נפקע ממנה חיוב המזונות כמו אשה שקיבלה כבר את דמי כתובתה, לפי תנא קמא לא אומרים ש"מקצת כסף ככל כסף" ולפי רבי שמעון מקצת הכתובה ככל הכתובה ויותר אין לה זכות מזונות.
סיום החיוב לאחר מות הבעל > האם יש דרך להפטר מחיוב המזונות על ידי תשלום הכתובה

בעבר היו שני מנהגים בנוגע לחיוב המזונות לאחר מות הבעל. אנשי יהודה היו נוהגים  לכתוב בכתובה אחרי המשפט ”ואת תהא יתבא בביתי ומתזנא מנכסי”, - "עד שירצו היורשים ליתן לך כתובתך", כך שהייתה בידם הברירה לתת לה את כתובתה ובכך לפטור את עצמם מחיוב המזונות, אך אנשי ירושלים והגליל היו כותבים ”את תהא יתבא בביתי ומתזנא כל ימי מיגר אלמנותיך” (=את תשבי בביתי ותזוני מנכסי כל ימי שמירת אלמנותך) ללא הגבלת זמן, כך שלא הייתה ברירה ביד היורשים לפטור את האשה מכתובתה. להלכה נחלקו רב ושמואל, רב סובר שההלכה היא כאנשי יהודה שניתן להתחמק מחיוב המזונות אך שמואל פוסק כאנשי ירושלים ואנשי גליל.
להלכה נפסק כשמואל שגם לאחר מות הבעל האלמנה מתפרנסת מכספי המת ואין אפשרות להתחמק מחיוב זה, ומכיוון שחז"ל תיקנו שתמורת המזונות תתן האשה את הכסף שהוויחה "מעשי ידיה" לבעל, גם כאן מעשי ידיה של האלמנה שייך ליתומים.
איגרת מזון

איגרת מזון היא שטר שבית הדין כותב על דבר חיוב מזונות של אדם לאשתו ובנותיו. יש להבחין בין שני סוגי אגרות: א. איגרת בה מתבאר החיוב של אדם שמת או שהלך למדינת הים לספק מזון לאשתו ובנותיו. ב. איגרת בה מפורט חיוב של אדם לזון את בת אשתו מנישואים קודמים.
איגרת מזון > מזון האשה והבנות

איגרת העוסקת במזון האשה והבנות יכולה להיות איגרת כזו שבה בית הדין כותבים את הסכום השבועי, החודשי או השנתי, אותו קצבו למזון האשה והבנות של אדם שמת או הלך למדינת הים. בשם 'איגרת מזון' נקראת גם איגרת כזו ששולחים בית דין מסוים לבית דין שבמקום אחר, על מנת שיפסוק מזון לאשה פלונית (תוספות כתובות ק, ב). גם שטר המתאר מכירת קרקע על ידי בית הדין למטרת מימון מזון האשה ובנותיה, או שמתאר החלטה עקרונית שיש למכור קרקע פלונית למטרה זו, נקרא 'איגרת מזון'.
ראו גם

מסירת האב לשלוחי הבעל
הערות שוליים

↑  רמב"ם, משנה תורה, הלכות אישות פרק י"ב הלכה ד'.
↑  תלמוד בבלי, מסכת כתובות, דף נ"ד, עמוד א', מחלוקת בין רב יוסף למר בר רב אשי, ואין ההלכה כמר בר רב אשי.
↑  משנה תורה, הלכות אישות, י"ב ט'-י"א.
↑  תלמוד בבלי, מסכת כתובות, דף ב', עמוד א', וראשונים שם.
↑  תוספות בתלמוד בבלי, מסכת כתובות, דף צ"ו, עמוד א'.
↑  תלמוד בבלי, מסכת כתובות, דף צ"ו, עמוד א'.
↑  על הזמן שלהבא וודאי שאין היתומים נאמנים שהרי אם כן יוכלו תמיד היתומים לטעון שהיא כבר קיבלה מזונות ונעקרה תקנת חז"ל (תוספות).
↑  משנה, מסכת כתובות, פרק י"א, משנה ב'.
↑  תלמוד בבלי, מסכת כתובות, דף נ"ד, עמוד א' .
↑  משנה, מסכת כתובות, פרק י"א, משנה ג', תלמוד בבלי, מסכת כתובות, דף צ"ז, עמוד ב'.
↑  משנה, מסכת כתובות, פרק ד', משנה ו'.
↑  תלמוד בבלי, מסכת כתובות, דף נ"ד, עמוד א'.
↑  משנה, מסכת כתובות, פרק י"א, משנה א'.
↑  שיטה מקובצת, בבא מציעא כ, ב
↑  רמב"ם הלכות יום טוב ז, יב
יוסף ברויר

| --- | --- |
אין תמונה חופשית
 לידה:  9 במרץ 1882 הונגריה
 פטירה:  19 באפריל 1980 (בגיל 98) ארצות הברית
 ענף מדעי:  הנדסת מים
 מקום מגורים:  ישראל
 מוסדות:  הטכניון – מכון טכנולוגי לישראל 
 תרומות עיקריות
 מהנדס מים. הפרופסור הראשון להנדסת מים בטכניון. הוא תכנן את ייבוש מרבית הביצות בעמק יזרעאל
 
יוסף ברויר (9 במרץ 1882 – 19 באפריל 1980) היה מדען ישראלי, פרופסור אמריטוס בפקולטה להנדסה אזרחית וסביבתית. כיהן כנשיא הטכניון בשנים 1930 עד 1931. תכנן את מרבית ייבוש הביצות בעמק יזרעאל.
קורות חיים

נולד בקומארום שבהונגריה. למד בפוליטכניון הבודפשטי, שנודע בזמן ההוא כאחד מבתי הספר הטובים במרכז-אירופה, והוסמך למהנדס. עבד כמהנדס עצמאי וכקבלן תחילה בהונגריה ולאחר מכן בצ'כוסלובקיה בייבוש ביצות, והנדסת מים
.
בשנת 1921 עלה ארצה ועסק בתכנון ייבוש ביצות. היה הפרופסור הראשון להנדסת מים בטכניון. הוא תכנן, את ייבוש מרבית הביצות בעמק-יזרעאל, ובין השאר את ניקוז הקרקעות הביצתיות של נהלל.
בשנת 1930 מונה לנשיא הטכניון.
נפטר בארצות הברית. בתו ציפורה נהרגה המלחמת העצמאות ומונצחת באנדרטה לבני הכרמל בחיפה.
ספריו

יוסף ברוייר, שמשון אלק, עבודות ההבראה בעמק יזרעאל, הקרן הקיימת לישראל, דפוס איתין את שושני, תל אביב, 1923.
יוסף ברויאר. ספר נהלל - התהוות, דרכו, פעלו, תל אביב, תש"ז.
הערות שוליים

↑  יוסי כץ, קיבוץ גלויות - הלכה למעשה, באתר הקשר הרב דורי, 1 ביוני 2019
↑  נעמה דגן (עורכת) מגדל המים בנהלל, בצלאל, עמ' 18
↑  נשיאי הטכניון, באתר הטכניון
↑  האנדרטה לבני הכרמל, ב"חיפה מבלי לקום מהכורסא"
| --- | --- |
בקרת זהויות :  GND: 1256145815  VIAF: 6928165139011600560006   WorldCat (עם VIAF): 6928165139011600560006 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יום ה-H (שוודיה)

הלוגו של יום ה-H
תנועה בצד שמאל בסטוקהולם, 1966
יום ה-H (בשוודית: Dagen H, מבוטא דַאגֶן-הוֹ) הוא כינויו של יום ה-3 בספטמבר 1967 בשוודיה. בשעה 5 בבוקר ביום זה שונה כיוון התנועה בכבישי שוודיה מנהיגה בצד שמאל לנהיגה בצד ימין. האות H היא האות הראשונה של המלה השוודית Högertrafik - תנועה בצד ימין.
ההחלטה על ההחלפה

הטיעונים בעד ההחלפה היו:
בכל המדינות השכנות לשוודיה נהגו בצד ימין (כולל בנורווגיה, איתה חולקת שוודיה גבול יבשתי ארוך).
רוב השוודים נהגו במכוניות בהן ההגה נמצא בצד שמאל, מה שגרם לתאונות דרכים רבות בעקיפות בכבישים דו-סטריים, הנפוצים מאוד בשוודיה בשל צפיפויות האוכלוסין והרכב הנמוכות.
עם זאת, השינוי לא זכה לתמיכה גדולה בקרב השוודים. ההצעה נדחתה פעם אחר פעם במהלך 40 השנים שקדמו לכך. במשאל עם בשנת 1955 הצביעו 85 אחוזים מהמצביעים בעד המשך הנהיגה בצד שמאל.
בשנת 1963 אושרה ההחלפה בפרלמנט השוודי - הריקסדאג.
ההיערכות ליום ה-H

בעקבות ההחלטה על ההחלפה הוקמה ה־Statens Högertrafikkomission‏ (HTK) - "הוועדה הלאומית לנהיגה בצד ימין" כדי שתפקח על ביצוע ההחלטה. הוחל בביצועה של תוכנית חינוכית ארבע-שנתית בעזרתם של פסיכולוגים.
עם התקרב יום ה-H, הוצבה בכל צומת קבוצה נוספת של תמרורים ורמזורים, עטופים בפלסטיק שחור. ביום ה-H פשטו עובדים על הרחובות כדי להסיר את הפלסטיק. כמו כן, נצבעו סימני דרך מקבילים על הכבישים בעזרת צבע לבן, שכוסו בסרט הדבקה שחור. לפני יום ה-H השתמשו בשוודיה בסימני דרך בצבע צהוב.
רחובות חד־סטריים גרמו לבעיות מיוחדות. תחנות אוטובוס נבנו בצד השני של הכביש. צמתים עוצבו מחדש כדי לאפשר לתנועה להתמזג.
שירות החשמליות הופסק, והוחלף באוטובוסים. נרכשו מעל אלף אוטובוסים חדשים שדלתותיהם נפתחו בצד ימין וכ־8,000 אוטובוסים ישנים יותר שופצו והותקנו בהם דלתות גם בצד השני. כל מכונית שוודית עברה שינוי, גם דגמים בעלי הגה בצד שמאל, כיוון שהיה צורך לכוון מחדש את אורות הדרך שלהם, שכן כאשר אורות הדרך מופעלים הם פונים מעט לצד הדרך כדי למנוע סינוור של הנהגים הבאים ממול, ועל כן היה צריך לכוונן את כל הפנסים שייטו ימינה במקום שמאלה.
יום ה-H

בין השעות 1 אחר חצות ל-6 בבוקר ביום ה-H נאסרה כל תנועה שאינה חיונית. בסטוקהולם הוארך האיסור כדי לאפשר לצוותי עבודה לסדר מחדש את הצמתים והוא נמשך מ-10 בבוקר יום שבת עד 3 אחר הצהריים ביום ראשון. כל כלי רכב שנסע באותן שעות היה חייב לציית לכללי נהיגה מיוחדים. כל כלי הרכב היו חייבים לעצור בשעה 4:50 לפנות בוקר ולעבור לצד ימין של הכביש. בשעה 5:00 מותר היה להמשיך ולנסוע.
לאחר יום ה-H

ביום שני שלאחר יום ה-H דווח על 125 תאונות דרכים, בהשוואה ל-130 עד 198 בימי שני קודמים. אף תאונת דרכים קטלנית לא יוחסה להחלפה. עם זאת, קשישים רבים ויתרו על נהיגה בשל הצורך להתרגל לחוקי הדרך החדשים. מומחים טענו ששינוי נתיב הנהיגה לנתיב הימני יקטין את מספר תאונות הדרכים, כיוון שנהגים יזכו לשדה ראייה טוב יותר של הדרך שלפניהם. בנוסף, הנהגים היו מודעים לסיכון המוגבר ולכן נהגו בזהירות רבה יותר בשבועות הראשונים לאחר שינוי צד הנסיעה ואכן נצפתה ירידה בתביעות הביטוח של כ-40 אחוז. אך מספרים אלו לא החזיקו לאורך זמן ומספר תביעות הביטוח חזר לערך ה'נורמלי' לאחר 6 שבועות, וב-1969, מספר התאונות חזר להיות דומה למספר התאונות שלפני יום ה-H.
ראו גם

יום ה-H (איסלנד)
רחוב קוּנְג בסטוקהולם ביום ה-H
יחסי איסלנד–סין

| יחסי איסלנד – הרפובליקה העממית של סין |
| --- | --- |
איסלנד: הרפובליקה העממית של סין


איסלנד: הרפובליקה העממית של סין
שטח (בקילומטר רבוע)
103,000: 9,596,967.75
אוכלוסייה
394,617: 1,418,507,662
תמ"ג (במיליוני דולרים)
31,020: 17,794,782
תמ"ג לנפש (בדולרים)
78,608: 12,545
משטר
רפובליקה: רפובליקה חד מפלגתית

יחסי איסלנד–סין הם היחסים הדיפלומטיים הרשמיים שבין הרפובליקה של איסלנד לבין הרפובליקה העממית של סין.
היסטוריה

היחסים הדיפלומטיים שבין הרפובליקה העממית של סין לבין איסלנד כוננו ב-8 בדצמבר 1971.
במאי 1972 שלחה סין את השגריר התושב הראשון לאיסלנד. ב-1995 הקימה איסלנד את שגרירותה בבייג'ינג ונשלחה אליה שגרירה תושבת סין. בדצמבר 1995, חודשים אחדים לאחר הקמת השגרירות האיסלנדית בסין, חידשה סין את הנוהג לשגר שגרירים תושבי איסלנד (בין השנים 1983 ל-1995, השגריר הסיני בקופנהגן, דנמרק, הואמן גם על איסלנד).
בשנת 2010 חתמה אנקס, חברה איסלנדית, על הסכם עם ממשלת סין שנותן לה בעלות על מכרות שונים במונגוליה הפנימית מהם היא מפיקה אנרגיה גאותרמית.
ב-2011 הציע איל ההון הסיני הואנג נובו לקנות את העיירה גרימסטאיר בצפון-מזרח איסלנד. לאחר משא ומתן ארוך ורציני העסקה נפלה.
בשנת 2013 חתמה איסלנד על הסכם סחר חופשי עם סין. זה היה הסכם הסחר החופשי הסיני הראשון עם מדינה אירופאית.
יחסי מסחר

סין היא שותפת המסחר הגדולה ביותר של איסלנד באסיה, והשביעית בגודלה בעולם. בשנת 2010 היה סך המסחר הבילטרלי בין שתי המדינות 112 מיליון דולר, שתוכו כ-71 מיליון דולר היה סך הייצוא מסין לאיסלנד וסך הייצוא מאיסלנד לסין היה כ-41.33 מיליון דולר. סחורת הייצוא מסין לאיסלנד כוללת קוק, בגדים, טקסטיל ועוד, ואילו 90% מהסחורה המיוצאת מאיסלנד לסין היא מוצרים מענף הדיג.
ייצוג

איסלנד מיוצגת בסין בדרג השגרירות באמצעות שגרירות שהיא מחזיקה בבייג'ינג, בירת המדינה.
סין מיוצגת באיסלנד בדרג השגרירות באמצעות שגרירות שהיא מחזיקה ברייקיאוויק, בירת המדינה.
יוג'יני סקוט

| --- | --- |

 לידה:  24 באוקטובר 1945 (בת 78) ויסקונסין, ארצות הברית 
 ענף מדעי:  ביולוגיה
 מקום מגורים:  ארצות הברית
 מקום לימודים:  אוניברסיטת מיזורי  אוניברסיטת ויסקונסין-מילווקי 
 מוסדות:  אוניברסיטת המדינה של קליפורניה  אוניברסיטת קולורדו בולדר 
 פרסים והוקרה:  מדליית רווחת הכלל (2010)  פרס ריצ'רד דוקינס (2012)  פרס האגודה האמריקאית לקידום המדע לחופש ואחריות במדע (2007)  פרס ויקטור המבורגר למורה מצטיין (2007)  עמית הוועדה למחקר סקפטי 
 תרומות עיקריות
 חינוך מדעי
 
יוג'יני סקוט (באנגלית: Eugenie Carol Scott; ‏נולדה ב-24 באוקטובר 1945) היא אנתרופולוגית אמריקאית העוסקת באנתרופולוגיה פיזית, מנהלת המרכז הלאומי לחינוך מדעי (National Center for Science Education – NCSE) בארצות הברית בין השנים 1987–2013. היא מבקרת בכירה של תאוריות הבריאתנות והתכנון התבוני.
ראשית חייה וחינוכה

סקוט גדלה בוויסקונסין ועניינה באנתרופולוגיה החל מגיל צעיר. סקוט השלימה לימודי תואר ראשון ושני באוניברסיטת ויסקונסין-מילווקי ולימודים לתואר דוקטור באוניברסיטת מיזורי. היא הצטרפה לאוניברסיטת קנטקי כחוקרת בתחום האנתרופולוגיה הפיזית בשנת 1974 וזמן קצר לאחר מכן נכחה בוויכוח בין אחד ממוריה, ג'יימס גוואן והבריאתן דואיין גיש, ויכוח שהצית את עניינה בהפרכת טענות הבריאתנים נגד תאוריית האבולוציה. בעקבות הוויכוח טבעה את המושג "דהרת גיש". סקוט לימדה גם באוניברסיטת קולורדו ובאוניברסיטת קליפורניה בסן פרנסיסקו. מחקרה מתמקד באנתרופולוגיה רפואית ובביולוגיה של השלד.
קריירה

בשנת 1980 עמדה סקוט בראש המאבק למנוע את הכנסת לימודי הבריאתנו לבתי הספר הציבוריים של לקסינגטון, קנטקי. כתוצאה ממאמציה בתחום זה בלקסינגטון ובמדינות אחרות, נוסד המרכז הלאומי לחינוך מדעי (National Center for Science Education, NCSE) בשנת 1981. בשנת 1987 מונתה סקוט בתור מנהלת המרכז.
הכרה אקדמית

בשנת 1993 העניקה אוניברסיטת מיסורי אות כבוד לסקוט. בשנת 1994 נבחרה סקוט כחברה באקדמיה למדעים של קליפורניה. היא הייתה נשיאת "האגודה האמריקאית לאנתרופולוגיה פיזית" בין 2000–2002 והיא עמיתה באגודה האמריקאית לקידום המדע (AAAS). סקוט קיבלה פרסים רבים מארגונים אקדמיים. ב-1999 הוענק לה אות כבוד מהחברה האמריקאית לביולוגיה של התא. ב-2001 יבלה סקוט את "אות השירות הציבורי" מהחברה הגאולוגית האמריקאית בזכות "האופן שבו קידמה את ההבנה הציבורית לגבי חשיבותם של המדע, השיטה המדעית, החינוך המדעי ותפקידה של האבולוציה בחינוך זה." בשנת 2002 העניק לה המכון האמריקאי למדעי הביולוגיה את העיטור הראשון של "אות השירות המצטיין" (Outstanding Service Award). היא קיבלה את הפרס על שם סטיבן ג'יי גולד מהאגודה ללימודי האבולוציה וכן אותות הוקרה נוספים מאגודת מורי המדע בקליפורניה, מהאגודה האנתרופולוגית האמריקאית, מאוניברסיטת ראטגרס, מאוניברסיטאות במונטריאול, מסצ'וסטס, אוהיו ועוד. בשנת 2010 קיבלה סקוט אות הוקרה מהאקדמיה הלאומית למדעים.